Aleksej Puninski
<s>Aleksej Puninski (rođen: Alexei Puninsky) (Jekaterinburg, Sovjetski Savez, 11. 1. 1985), hrvatski plivač, juniorski europski prvak i europski prvak u malim bazenima na 50 metara leptir u 2002 i 2006 godini.</s>

<s>Biografija</s>

<s>Podrijetlo i školovanje 
Aleksej Puninski je rođen 11. 1. 1985 godine u ruskom gradu Jekaterinburg za vrijeme Sovjetskog Saveza.</s><s>Aleksej je sa roditeljima Gregorijem Puninskijem i Svetlanom Puninskajom, kao dijete, godinama ljetovao na Jadranu.</s><s>Pošto mu je otac poslom bio vezan za Hrvatsku, cijela porodica se početkom 1998 preselila u Zagreb.</s><s>Iako je u Hrvatsku došao pred kraj osnovne škole, Aleksej hrvatski jezik govori savršeno.</s><s>Nakon završene osnovne i srednje škole u Zagrebu (XIII. gimnazija), upisao je koledž "Auburn University" u američkom gradu Auburn u saveznoj državi Alabami na kojem je diplomirao financije.</s>

<s>Plivačka karijera 
Aleksej je počeo plivati 1990 godine, kada mu je bilo samo 5 godina.</s><s>Preseljenjem u Hrvatsku prijavio se u HAPK Mladost gdje su ga svi dočekali otvorenih ruku, te su bili iznenađeni njegovim rezultatima.</s><s>Aleksej nije došao iz Rusije kao ekstratalent, iako je imao zapažene rezultate za svoj uzrast.</s><s>Prvi trener u Mladosti mu je bio Tomica Roglić, te kasnije Aleksandar Seleznjev.</s><s>Sa Mladosti je pet godina bio uzastopni klupski prvak Hrvatske.</s><s>Alekseja su na koledžu trenirali proslavljeni australski plivač Brett Hawke i američki trener Richard Quick.</s><s>Višegodišnji je prvak Hrvatske u sprintu slobodno i leptir na 50 i 100 metara.</s><s>Osvajač je zlatne medalje na Europskom juniorskom prvenstvu održanom u austrijskom Linzu 2002 godine i Europskom prvenstvu u kratkim bazenima održanom u finskom Helsinkiju 2006 godine.</s><s>2008 godine kvalificirao se na XXIX.</s><s>Olimpijske igre u kineskom Pekingu na 100 metara leptir završivši natjecanje u četvrtfinalu tj. na 47 mjestu od 66 plivača.</s><s>Iste godine je na Europskom prvenstvu u kratkim bazenima održanom u Rijeci postavio hrvatski rekord u polufinalnoj utrci 50 metara leptir sa vremenom 22.63 sekunde.</s><s>Na istom prvenstvu je osvojio brončanu medalju kao član hrvatske štafete u utrci 4×50 metara slobodno sa rezultatom 1:23.68.</s>

<s>Poslovna karijera 
Aleksej je vlasnik butika u samom centru Zagreba i poduzeća Sveal trgovina j.d.o.o., koje je ekskluzivni zastupnik talijanske modne marke "Parah".</s>

<s>Zanimljivosti 
Aleksejeva najdraža knjiga je autobiografija Billa Clintona "Moj život" ("My Life"), a najdraži filmovi su mu "Forrest Gump" i "Lice sa ožiljkom" ("Scarface").</s><s>Plivački uzor mu je bivši ruski plivač Aleksandr Popov.</s>

<s>Reference</s>

<s>Biografije, Zagreb
Rusi u Hrvatskoj
Hrvatski plivači
Hrvatski poduzetnici</s>

